Case ID: 1202722
Sentence 57: Birinci instansiya məhkəməsində şahid qismində ifadə verən Şahid4 məhkəmə iclasında verdiyi ifadəsində xx xxxxxxxx 2019-cu il tarixdə, saat 10:50 radələrində Ağdaş RPŞ-nın qarşısından keçdiyini, həmin vaxt polis əməkdaşlarının ona yaxınlaşaraq özlərini təqdim etdiklərini və ona polis şöbəsində bir nəfər şəxsin üzərinə baxış keçiriləcəyini bildirdiklərini, həmin baxışda hal şahidi kimi iştirak etməyini təklif etdiklərini, könüllü olaraq razılaşdığını və sonra polis şöbəsinə daxil olduğunu, eyni zamanda ondan başqa bir nəfər şəxsin də hal şahidi kimi dəvət edildiyini, polis şöbəsinin növbətçi hissəsində sonradan adını bildiyi Vəzir adlı şəxsin üzərinə hal şahidi kimi onların iştirakı ilə baxış keçirilməyə başlandığını,Vəzir adlı şəxsin üzərində şəxsi axtarış zamanı əynində olan idman gödəkçəsinin sağ yan cibindən 01 ədəd siqaret qutusunun, gödəkçənin sol cibindən ona məxsus pul əsginaslarının, idman şalvarının sol cibindən isə yenə ona məxsus pul əsginaslarının və yumru formada olan plastik qutunun aşkar olunduğunu, həmin qutu açıldıqda içərisində 07 ədəd kağız bükümünün aşkar olunduğunu, kağız bükümlər açıldıqda onların içərisindən qəhvəyi rəngli, toz və kristal halda olan maddənin aşkar olunduğunu, Vəzirin gödəkçəsinin cibindən aşkar olunmuş pul əskinaslarının sayıldığını, gödəkçənin cibində 07 ədəd 50 manatlıq, 17 ədəd 20 manatlıq, 02 ədəd 10 manatlıq pul əsginasının olmasının məlum olduğunu, idman şalvarının cibindən çıxan pul əsginaslarının da sayıldıqda orada 02 ədəd 10 manatllıq, 02 ədəd 5 manatlıq və 03 ədəd 1 manatlıq pul əsginaslarının olmasının məlum olduğunu, Vəzirin üstündən aşkar edilmiş maddələrin ona məxsus olmadığını və kimsə tərəfindən cibinə qoyulduğunu bildirdiyini göstərdi.